[{"text_idx": "#000003", "text": "Nolakoa da gaztetasunetik heldutasunera igarotzeko prozesua?"}, {"text_idx": "#000006", "text": "Diego Carbajo ikertzaileak gazteek emantzipatzeko eta etxebizitza bat lortzeko dituzten estrategiak aztertu ditu \u201cEskasian bizitzea. EAEko gazteriaren bizileku-jarduerak eta estrategiak\u201d tesian. Batez ere, bizilekua lortu ahal izateko gazteek garatzen dituzten estrategietan oinarritu da soziologoak egin duen ikerketa eta horretarako Araban, Bizkaian eta Gipuzkoan bizi diren 25-34 urte bitarteko eta erdi mailako klaseko 23 pertsonei egin zizkien elkarrizketak."}, {"text_idx": "#000007", "text": "Elkarrizketen emaitzen arabera, Diego Carbajok gazteria kontserbadorea aurkitu du. Baina gazte horiek, estrategia berritzaileen bitartez, behin-behineko soluzioak bilatzen dizkiote emantzipatzeko daukaten arazoari. Bide horiek, askotan, iraunkor bihurtzen dira eta gazteak gazte izateari uzten dio, egoera prekarioan dagoen heldu edo \u201chelduxea\u201d (ia heldua) bihurtzeko. \u201cPrekarietateak itxura ematen die gazteen bizitzei, baina, hogeita hamar urte inguru betetzen dituztenean, aukerak bilatzen dituzte pertsona heldu bati aurresuposatzen zaizkion betekizunak betetzeko\u201d, Diego Carbajo soziologoak azaldu duenez. Prekarietate hori areagotu egiten da emakumeen kasuan. Izan ere, gizarteak, lanak eta kultura-egiturak gehiago baldintzatzen dituzte emakumeak, eta euren mendekotasunak betikotzen ditu."}, {"text_idx": "#000009", "text": "Heldutasunerako trantsizioan, gazteak estrategikoki luzatzen du bere egonaldia etxean, aurrezteko eta etxebizitza baten erosketan zorpetu ahal izateko. Hori bai, nolabaiteko autonomia lortzeko, \u201cetxean bizitzearen\u201d estrategia honako hauekin osatzen da: norberaren espazioak familiaren etxean, lonja bat alokatzea, furgoneta ekipatua lortzea edo bidaiak, besteak beste. Horrela, nolabaiteko independentzia eta indibidualtasun marjinak lortzen ditu, aurrezten duen bitartean, etxebizitza propioa erosteko, edo, bestela esanda, zor bat eskuratzeko."}, {"text_idx": "#000010", "text": "2. irudia: Gazteak estrategikoki luzatzen du bere egonaldia etxean, aurrezteko eta etxebizitza baten erosketan zorpetu ahal izateko."}, {"text_idx": "#000012", "text": "Diego Carbajoren iritziz, \u201cgaur egun alokairuko etxebizitzen eskaeren igoera egon bada ere, egia esan, joera horrek ez du kultura-aldaketa bat adierazten, baizik eta estrategia ekonomiko bat, beste irtenbiderik ez dagoelako. Hamar urteko epean ikusiko da joera horrek benetan alokairua indartzen duen\u201d."}, {"text_idx": "#000016", "text": "Gaur egun, prekarietatea gure gizartean instalatuta dago, eta ez dira betiko ez enplegua, ez harreman afektiboak. Gizarte honetan, etxebizitza bat jabetzan edukitzea, egia esan, besteekin batera zor bat izatea eta hainbat mendekotasun kudeatzea da. Hala, denbora, dirua eta esfortzua baliatu arren, zaila da epe luzera ezarri dituzten helburuak lortzea."}, {"text_idx": "#000017", "text": "Beraz, egun, gazteak pozik daude hurrengo hilabetera iristeko gai baldin badira. \u201cAhal den moduan aurrera egiten duten profesionalak dira\u201d azaldu du Diego Carbajo. \u201cZiurtasunik ez duen agertoki batean, okerrera egiteko aukera gehiago daudenean hobera egiteko baino, esku artean duten aukera bakarra orainean mantentzea da. Haien gurasoek bazekiten denborari eta esfortzuari esker behin betiko emantzipatu eta \u2018aurrerapena\u2019 lortu ahalko zutela. Gaur egun, pertsona batek ez du bermatuta ez egonkortasuna, ez aurrera egitea edo hobetzea; bai, ordea, prekarietatea. Horregatik, gaztetasuna luzatzeak lotura estua du heldutasuna eskastearekin.\u201d"}, {"text_idx": "#000022", "text": "\u201cZientzia Forgesen arabera\u201d erakusketa irailean\nAntonio Fraguas \u201cForges\u201d umorista grafikoak behin eta berriz islatu zituen bere binetetan klima-aldaketa, Higgsen bosoiaren aurkikuntza edo biodibertsitatearen galera. Gai horiek sarritan landu zituen zientziarako baliabide gehiago eskatzen zituen bitartean. Lan horietako askok osatzen dute \u201cZientzia Forgesen arabera\u201d erakusketa, Bilboko Bizkaia Aretoan ikusgai egongo dena irailaren 11tik 30era. Zientzia binetetan...\nBilbo Zientzia Plaza: ikasturteari hasiera ematen dion zientzia-dibulgazioko jaialdia\nBilbo Zientzia Plaza jaialdiaren seigarren edizioa izango da irailaren 11tik 30era, UPV/EHUko Kultura Zientifikoko Katedrak antolatuta. Bilbo Zientzia Plaza irailean zehar izango da eta hitzaldiak, erakusketak, tailer zientifikoak eta bestelako ekitaldiak biltzen dituen estatuko zientzia-dibulgazioko ekimen handiena da. Zazpi ekitaldi biltzen ditu programak, hainbat ikuspegi landuak, askotariko publikoari zientzia hurbiltzeko...\nEuskalduna Jauregia - Bizkaia Aretoa - Bidebarrieta Liburutegia"}, {"text_idx": "#000023", "text": "\u201cZientzia Forgesen arabera\u201d erakusketa irailean"}, {"text_idx": "#000027", "text": "animaliak antropologia argitalpenak arkeologia artikuluen bilduma astrofisika astronomia bideoak biokimika biologia eboluzioa Ekaia aldizkaria ekologia ekonomia elikagaiak emakumeak filosofia fisika genetika geologia historia hizkuntzalaritza ikerketa informatika ingeniaritza ingurumena itsasoa kimika klima-aldaketa laburpena mapping_ignorance matematika medikuntza mikrobiologia neurologia neurozientzia osasuna paleontologia psikologia soziologia teknologia zientzia zientzialariak zientziaren_historia zoologia"}]